kardosdrur/scandi-wiki huggingface dataset:
Jean Lannes

Jean Lannes, 1. hertug af Montebello, 1. fyrste af Siewierz (født 10. april 1769 i Lectoure, død 31. maj 1809 i Ebersdorf) var en fransk hærfører og en af Napoleons nærmeste venner. Han var fader til Louis Napoléon Lannes og Gustave Olivier Lannes de Montebello.

Lannes, der var søn af fattige forældre, blev soldat ved den franske revolution, deltog i et par felttog, avancerede meget hurtigt, så at han allerede 1795 var general; men ikke desto mindre blev han afskediget. 1796 indtrådte han atter i hæren som simpel soldat, kæmpede i Italien, hvor han snart fik lejlighed til at vise sine glimrende evner, blev knyttet til Napoleon Bonaparte og atter opnåede sin tidligere stilling. Han var med på toget til Ægypten, hvor han avancerede til divisionsgeneral, tog virksom del i begivenhederne 18. Brumaire og fulgte fra nu af Napoleon i samtlige felttog lige til sin død. Han forsøgte sig 1802-03 med held som gesandt i Lissabon og blev kejserlig marskal 1804. I de følgende krige førte han med fremragende tapperhed og dygtighed sit korps og udmærkede sig ganske særligt i slaget ved Austerlitz og slaget ved Jena og senere (1808) i Spanien. I kampen ved Essling og Aspern havde Lannes overkommandoen ved Essling, Masséna ved Aspern. Napoleon måtte trække sig tilbage og gik over på øen Lobau i Donau. Ved aftentid under slaget satte Lannes sig, for at komme til sig selv, da en kanonkugle ramte begge hans ben. Napoleons berømte læge, Dominique Jean Larrey, amputerede benet, men marskallen døde kort efter af sårfeber.

Napoleon satte stor pris på Lannes, der var en af de få, der turde sige kejseren sin mening. Lannes var en glimrende fører af sit korps på slagmarken, men fik på grund af sin tidlige død ikke lejlighed til at vise, om han kunne føre en større hær. Hans titel, hertug af Montebello, stammer fra krigen i Italien 1800, hvor han som avantgardefører slog østrigerne ved Montebello. Lannes' jordiske rester hviler i Panthéon i Paris.

Kilder 
 

Marskaller af Frankrig
Personer i Napoleonskrigene
Hertuger fra Frankrig
Fyrster fra Frankrig
Franskmænd i 1700-tallet
Franskmænd i 1800-tallet
Militærfolk faldet i kamp
Storkors af Æreslegionen
Diplomater fra Frankrig
Bill Byrge

William "Bill" Byrge (født 16. juli 1932) er en amerikansk komiker og skuespiller.

Referencer

Eksterne henvisninger 

 

Skuespillere fra Tennessee
Louis Napoléon Lannes

Louis Napoléon Auguste Lannes, 2. hertug af Montebello, 2. fyrste af Siewierz (født 30. juli 1801 i Paris, død 18. juli 1874 på Château de Mareuil-sur-Ay) var en fransk politiker og diplomat. Han var broder til Gustave Olivier Lannes de Montebello og fader til Gustave Lannes de Montebello.

Han var søn af Jean Lannes, blev 1827 pair, men indtog først 1830 sit sæde; var oprindeligt legitimist, men sluttede sig 1833 til det ny kongedømme og blev sendemand; i København 1833-34 og i Schweiz 1836-38. Her tiltvang han sig udvisning af de politiske flygtninge, men havde nær fremkaldt et brud ved sin optræden i anledning af prins Louis Napoleons (Napoleon III's) ophold. I foråret 1839 var han en kort tid udenrigsminister og derefter sendemand i Neapel, indtil han maj 1847 blev marineminister. Han fjernedes ved februarrevolutionen 1848, sad 1849-51 i Nationalforsamlingen som medlem af højre, men trak sig derefter tilbage i privatlivet. 1858 modtog han dog posten som sendemand i Sankt Petersborg indtil 1866 og var fra 1864 til 1870 senator.

Kilder 
 

Hertuger fra Frankrig
Fyrster fra Frankrig
Franskmænd i 1800-tallet
Politikere fra Frankrig
Storkors af Æreslegionen
Diplomater fra Frankrig
Personer fra Paris
Gustave Olivier Lannes de Montebello

Gustave Olivier Lannes, baron de Montebello (kaldte sig selv greve af Montebello) (født 4. december 1804 i Paris, død 29. august 1875 på Château de Blosseville, Pennedepie) var en fransk officer og politiker. Han var broder til Louis Napoléon Lannes.

Han var søn af Jean Lannes, indtrådte 1830 som frivillig i et rytterregiment for at deltage i toget mod Algier. Han tjente her i ti år og blev eskadronschef, 1847 oberst og 1851 adjudant hos prinspræsidenten Louis Napoleon. Han medvirkede ved statskuppet og blev til løn brigade- og 1855 divisionsgeneral. Han førte 1862-65 kommandoen over de franske tropper i Rom og blev 1867 senator. 

Han fik den 9. marts 1810 patent som Baron de Montebello et de l'Empire. Siden anvendte han grevetitlen.

Kilder 
 

Baroner fra Frankrig
Franskmænd i 1800-tallet
Politikere fra Frankrig
Storkors af Æreslegionen
Generaler fra Frankrig
Personer fra Paris
Gustave Lannes de Montebello

Gustave Lannes de Montebello (kaldte sig selv greve og siden markis af Montebello) (født 4. oktober 1838 i Lucerne, død 2. december 1907 i Paris) var en fransk diplomat.

Han var en yngre søn af hertug Louis Napoléon Lannes, indtrådte 1858 i den diplomatiske tjeneste og blev 1880 chargé d'affaires i München, 1882 sendemand i Brüssel, 1886 i Konstantinopel og 1891-1902 i Sankt Petersborg. 

Han anvendte først greve- og siden markistitlen, men i den franske adels årbog fra 1873-74 har han ingen titler.

Kilder 
 

Franskmænd i 1800-tallet
Franskmænd i 1900-tallet
Storkors af Æreslegionen
Diplomater fra Frankrig
Personer fra Luzern
Skolekommission

Skolekommissionen var et udvalg med ansvar for kommunens skolevæsen i perioden 1814-1989; dog med undtagelse af landkommuner i perioden 1841-67. Skolekommissionerne var indtil 1933 under præsternes ledelse styrings- og tilsynsorgan for sognenes skolesager. Herefter kunne med varierende status lærerrepræsentanter og fra 1949 valgte forældrerepræsentanter deltage i møderne. I slutningen af funktionsperioden var en skolekommission sammensat af 5-15 medlemmer med repræsentation af kommunens skolenævn, kommunalbestyrelsen, lærerne og eleverne.

Af skolekommissionens opgaver kan nævnes tilsyn med undervisningen, udarbejdelse af forslag til skole-, undervisnings- og ungdomsskoleplaner og med indstillingsret ved ansættelse og afskedigelse af ledere og lærere ved skolerne.

Skolekommissionen var fælles for alle kommunens skoler. På den enkelte skole var der et skolenævn.

I dansk skolehistorie bruges betegnelsen skolekommission også om de store lovforberedende forsamlinger på skoleområdet i bl.a. årene 1789-1814 og 1919-23.

Referencer 
 

 
 
Uddannelsesinstitutioner
Skolenævn

Skolenævn var folkevalgte udvalg, der fandtes ved landets folkeskoler i perioden 1970-89. 
Skolenævnene havde bl.a. indflydelse på godkendelsen af skolernes fag- og timefordeling.
Skolenævnene afløstes af skolebestyrelser.

Henvisninger 
 Skolekommission og skolenævn

 
 
Uddannelsesinstitutioner
Kim Eg Thygesen

Kim Eg Thygesen en forhenværende dansk overkonstabel af 1. grad. Fra 2006 arbejdede han for indførelse af en flagdag for Danmarks udsendte, efter at han var vendt hjem fra Afghanistan (Helmand hold 1, holdet der blev kendt som "De danske tigere fra Musa Quala"). Kampen for flagdagen lykkedes i 2009, da den blev indført fra 5. september 2009, samtidig med at Kim Thygesen var udsendt til Afghanistan med hold 8.

Thygesen var udsendt til Kosovo i 2004 og derefter til Helmand-provinsen i Afghanistan tre gange og lider efterfølgende af PTSD. Per 2018 boede han på Bornholm med sin kæreste og to børn. Han arbejdede i tøjbutik.

Referencer 

Militærfolk fra Danmark
Maria Manuela af Portugal

Maria Manuela af Portugal (født 15. oktober 1527, død 12. juli 1545) var en portugisisk infantinde, der var fyrstinde af Asturien og hertuginde af Milano. Hun var datter af Kong Johan 3. af Portugal i hans ægteskab med Katharina af Kastilien og var præsumptiv tronarving til den portugisiske trone fra 1527 til 1535. Hun blev gift med den spanske tronfølger, den senere Filip 2. af Spanien, i 1543 som hans første hustru. Hun blev mor til Don Carlos i 1545 men døde få dage efter fødslen.

Referencer 

Huset Aviz
Kongelige fra Portugal
Tronfølgere som aldrig tiltrådte
Personer fra Coimbra
Albrecht af Slesvig-Holsten-Sønderborg-Glücksborg

Prins Albrecht til Slesvig-Holsten-Sønderborg-Glücksburg (Albrecht Christian Adolf Karl Eugen; 15. marts 1863 – 23. april 1948) var en tysk prins af Slesvig-Holsten-Sønderborg-Glücksborg. 

Prins Albrecht var en yngre søn af Hertug Frederik af Slesvig-Holsten-Sønderborg-Glücksborg og dermed nevø til Kong Christian 9. af Danmark. Gennem sin datter Prinsesse Ortrud er han morfar til Prins Ernst August af Hannover, der er familieoverhoved for fyrstehuset Welf og tronprætendent til Kongeriget Hannover.

Biografi 
Prins Albrecht blev født den 15. marts 1863 i Kiel i Hertugdømmet Holsten som den yngste søn af den daværende Prins Frederik af Slesvig-Holsten-Sønderborg-Glücksborg i hans ægteskab med Prinsesse Adelheid af Schaumburg-Lippe. 

Prins Albrecht giftede sig første gang den 14. oktober 1906 i Meerholz med Grevinde Ortrud af Ysenburg og Büddingen, datter af Grev Karl af Ysenburg og Büddingen. I ægteskabet blev der født fire børn, herunder sønnen Prins Frederik Ferdinand, der giftede sig med Hertuginde Anastasia af Mecklenburg-Schwerin, niece til Dronning Alexandrine af Danmark. 

Efter Prinsesse Ortruds død i 1918 giftede Prins Albrecht sig for anden gang den 19. september 1920 i Büddingen med Prinsesse Hertha af Ysenburg og Büddingen, datter af Fyrst Bruno af Ysenburg og Büddingen. I dette ægteskab blev der født en datter, Prinsesse Ortrud, der giftede sig med Prins Ernst August af Hannover, familieoverhovede for fyrstehuset Welf og tronprætendent til Kongeriget Hannover og Hertugdømmet Braunschweig.

Prins Albrecht døde 85 år gammel den 23. april 1948 i Lyksborg i Slesvig-Holsten i Vesttyskland.

Eksterne henvisninger 
 Hans den Yngres efterkommere
 Kaiser Wilhelm II. zu Besuch in Gelnhausen und bei einer Hochzeit in Meerholz, 14. Oktober 1906 

Huset Glücksburg
Sønderborgske fyrstelige
Prinser
Personer fra Kiel
Generaler fra Preussen
Tyskere i 1800-tallet
Tyskere i 1900-tallet
Hurtigløb på skøjter under vinter-OL 2018 – 500 meter damer

500 meter for damer blev afviklet den 18. februar 2018.

Konkurrencen 
Der kan maximalt konkurrere 32 deltagere, der startes i par af to skøjteløbereder.  De seneste startende par er de højst rangeret i forbindelse med kvalifikationen.

Resultater

Medaljeoversigt

Referencer

Eksterne Henvisninger 
 Hurtigløb på skøjter  på pyeongchang2018.com
 Speed Skating / Calendar of Events / Olympic Winter Games 2018 på isu.org
 Qualification Systems på isu.org

500 meter damer
New York Military Academy

New York Military Academy er en privat kostskole. Den blev grundlagt i 1889, og er beliggende i Cornwall, Orange County, 97 km nord for New York City.

Kendte elever 
 Francis Ford Coppola
 Stephen Sondheim
 Donald Trump
 Spencer Tunick

Eksterne henvisninger 

 New York Military Academys officielle websted

Military Academy
Kostskoler i USA
Etableret i 1889
Erlend Bjøntegaard

Erlend Bjøntegaard (født 30. juli 1990 i Kongsberg) er en norsk skiskytte. Han er søn af skiskytte Sigvart Bjøntegaard.

Eksterne henvisninger 

 

Skiskytter fra Norge
Deltagere for Norge ved vinter-OL 2018
Skiskytter ved vinter-OL 2018
Spanager

Spanager er en tidligere hovedgård i Ejby Sogn, Københavns Amt. Indtil 1808 lå den i Roskilde Amt. I dag er det et behandlingshjem under Københavns Kommune, og der hører 30 tønder land til ejendommen.

Historie 
Spanager var oprindelig en landsby, hvori der fordum lå en sædegård. År 1384 levede fru Edele Andersdatter af Spongagræ; 1414 afstod Sorø Kloster Spanager til Roskilde Domkirke; 1417-19 ejedes den af Erik Jakobsen (Due) og gik så i arv til Oluf Grubbe, hvis datter fru Kirsten, hr. Jep Jensen Sparres hustru, skal have skænket Spanager og Sandby til Roskilde Domkapitel, som vistnok har nedbrudt hovedgården. I den svenske krig 1658 blev også byen ødelagt, hvorpå der oprettedes af jorderne en herregård, der gaves til kongens køkkenskriver. Derefter ejedes den af gehejmeråd Caspar Schøller (død 1719), hvis enke, Johanne Thune, solgte den 1720 (hovedgårdstakst 72 tønder hartkorn) for 26.600 rigsdaler til Christian Carl Gabel (død 1748), der samme år købte Giesegård og 1736 solgte godserne til Anna Sophie Rantzau, enke efter grev Hans Schack til Schackenborg.

Ifølge hendes testamente af 20. september 1760 skulle hendes godser — samlede i et stamhus — tilfalde Frederik Christian Schack, en sønnesøn af hendes ægtefælle i dennes første ægteskab. Stamhuset Giesegaard med de grevelige Schackske fideikommisgodser Gram og Nybøl oprettedes derefter 1776 (kgl. konfirmation 18. juni 1777). Ved Frederik Christian Schacks død 1790 overtog sønnen Knud Bille greve Schack stamhuset; han døde ugift 1821, hvorefter dette tilfaldt hans søstersøn Henrik Adolph Brockenhuus (1822 optaget i grevestanden som greve Brockenhuus-Schack), der døde 1847, hvorefter besiddelsen tiltrådtes af hans søn Knud Bille greve Brockenhuus-Schack.

Efter den gamle hovedgårds brand 1870 lod Knud Bille greve Brockenhuus-Schack en ny opføre 1871 i to stokværk ved arkitekt Vilhelm Tvede. Bygningen, der har en uregelmæssig form og et hjørnetårn med pyramidetag mod sydvest, er opført i simpel rød blankmur, men har vinduesomramninger i cement, som imiterer italiensk renæssancestil. Taget er dækket med skifer. Efter hans død 1892 beholdt enken Sophie grevinde Brockenhuus-Schack, født von Lowzow, Spanager som sommerbolig til sin død 1917. 

1923 blev jorden udstykket til statshusmandsbrug. Her udstykkedes 44 jordrentebrug på tilsammen 287 hektar samt 9 tillægsparceller. Hovedbygningen (med ca. 33 hektar) solgtes til Københavns Kommune, der samme år oprettede Spanager Børnehjem, oprindeligt for 60 svagt begavede, fattige og syge børn, og som siden har anvendt området til forskellige formål inden for socialforsorgen. Hovedbygningen er siden blevet forlænget med en fløj til brug for børnehjemmet og flere andre bygninger.

Historiske data 
I 1898 havde Spanager 75 tønder hartkorn og ½ tønder skov, omtrent 16 tønder hartkorn fæstegods og 279 tønder hartkorn arvefæstegods, beliggende i Ejby, Dalby, Højelse og Bjæverskov Sogne, 613 tønder land, hvoraf 40 eng, 61 skov, resten ager.

Kilder og eksterne henvisninger 
 
 Hjemmeside for Spanager skole- og behandlingshjem 

Herregårde i Roskilde Amt
Københavns Kommune
Vilhelm Tvede
Bygninger, konstruktioner og anlæg i Køge Kommune
Børnehjem
Nakkebølle Fjord

Nakkebølle Fjord  er en tragtformet fjord der skærer knap tre kilometer ind i den sydlige del af Fyn fra det Sydfynske Øhav, ca. 10 km øst for Fåborg. Hundstrup Å har sit udløb i fjorden. Oprindelig var den knap fem km dyb, men den indre del blev inddæmmet i  1866-70.   Ved vestsiden af indsejlingen til fjorden ligger de tre forbundne øer Store Svelmø, Græsholm og Lille Svelmø, der er forbundet med Fyn via en ebbevej.

I bunden af den afvandede del af fjorden ligger herregården Nakkebølle og på østsiden af fjorden ligger havnen Fjællebroen/Fjellebroen der tidligere var en vigtig ladeplads, der havde toldkontrol helt frem til 1974.

Inddæmningen

Afvandingen  skabte 61 hektar eng og kostede 36.708 rigsdaler, til  bl.a. anskaffelse af en lokomobil og  en vindmølle til at pumpe vandet væk. Allerede den 13. november 1872 ødelagde  Stormfloden næsten hele dæmningen, men den blev genopbygget. 

I 1953 brød diget sammen langs Hundstrup Å, dels fordi det var bygget af dårlige materialer, men det var også undermineret af mosegrise, og ødelæggelsen fortsatte 1954,  da 20 meter dige blev helt skyllet væk. Der blev gennemført endnu en dyr genopbygning, men allerede efter en kort årrække blev arealet vandlidende og jorden sammensunken og uegnet til landbrugsdrift.

Området blev  i 2003  gendannet som en ferskvandssø på 85 hektar, omgivet af våde enge.

Voldstedet Herregårdsholmen
Ved udkanten af skoven "Enemærket" lige nord for dæmningen, ved vestsiden af det indæmmede område, ligger  voldstedet "Herregårdsholmen", der er ca. 16 x 7 meter, og har været omgivet af voldgrave, der stadig ses som en lavning i terræneet.

Nakkebølle Sanatorium

Ved vestbredden af fjorden ligger ved Limmer Odde det tidligere Nakkebølle Sanatorium, der blev opført af Nationalforeningen for tuberkulosens bekæmpelse  og indviet 1908 med Otto Helms som leder. Det fungerede som rekreationshjem  for  tuberkulosepatienter frem til slutningen af 1960'erne, og var derefter plejehjem for Odense Kommune frem til 1985.  Det var i perioder flygtningecenter, og blev i 1998 købt af Tvind,  og har rummet  flere skoler, Småskolen ved Nakkebølle Fjord og fra 2008 til 2018 Nyborg Søfartskole. Stedet har også  været brugt til Bed & breakfast og lejrskole .  Den 6. juni 2019 blev det annonceret  at Småskolen ved Nakkebølle Fjord er erklæret konkurs. 

I marts 2023 blev Nakkebølle Sanatorium købt af det odenseanske ejendomsudviklingsfirma TASFO Selskaberne, som endnu ikke har fremlagt en detaljeret plan for stedets fremtid, men de har i en pressemeddelelse og til TV2 Fyn udtalt, at de forestiller sig, at der skal pustes liv i stedets oprindelige rekreative formål.

Kilder og henvisninger

Eksterne henvisninger 
 Omkring Nakkebølle Fjord , Svend Lebæk i Medlemsnyt, Lokalhistorisk  Forening for Egebjerg kommune, april 1986. hentet på historie.syd-fyn.dk 18. februar 2018
 Tasfo

Fjorde i Danmark
Sydfynske Øhav
Fyn
Lokaliteter i Faaborg-Midtfyn Kommune
Lokaliteter i Svendborg Kommune
Naturgenopretning i Danmark
42 (flertydig)

42 har flere betydninger:
 42 − et årstal
 42 f.Kr. − et årstal
 42 (tal) − et naturligt tal
 42 (film) − en amerikansk dramafilm fra 2013
Johan Christian Kitzling

Johan(n) Christian Kitzling (Kiszling) (født ca. 1748 i Sachsen, død 10. august 1816 i Kalundborg) var en dansk arkitekt.

Johan Christian Kitzling virkede som tømrermester i Kalundborg, hvor han også døde og er begravet. Meget lidt vides om hans liv, men i årene 1782-84 opførte han en ny hovedbygning på Svenstrup for vicelandsdommer Jens Bruun de Neergaard. Svenstrup er udformet som et trefløjet anlæg opført med ydermure i mursten, der er pudsede og kalkede i en hvidlig-lysegul farve, og beklædt med sandstensudsmykninger omkring hovedportal og vinduer. Hovedfløjen har en midtrisalit med attika, vaser og slægtens våben udført i sandsten og modelleret over Nicolas-Henri Jardins forbilleder. 

Det er tvivlsomt, om Kitzling selv kan have tegnet kompositionen til herregården, da alle periodens øvrige klassicistiske herregårde blev tegnet af håndværkere eller bygmestre, som havde frekventeret Kunstakademiet og lært af Jardin ellers C.F. Harsdorff. Enten savnes der oplysninger om hans uddannelse, eller også må han have samarbejdet med andre om udformningen af Svenstrup.

Han var gift med Anna Hedvig Blænmers (født ca. 1750, død 27. marts 1824 i Kalundborg).

Kilder og eksterne henvisninger 
 

Arkitekter fra Danmark
Tømrere fra Danmark
Danskere i 1700-tallet
Klassicistiske arkitekter
Personer fra Sachsen
50 (flertydig)

50 har flere betydninger:

Årstal 
 50 − et årstal
 50 f.Kr. − et årstal

Tal 
 50 (tal) − et naturligt tal

Penge 
 50-øre − den mindste nugældende danske mønt
 50-kroneseddel − den mindste nugældende danske pengeseddel

Biler 
 Audi 50 − en minibil bygget af Audi i årene 1974 til 1978

Film 
 50 First Dates − en amerikansk romantisk komedie fra 2004
 50 Timer − en dansk dokumentarfilm fra 2004

Musik 
 50 Years − en opsamlingsalbum af The Dubliners fra 2012

Personer 
 50 Cent (født 1975) − en amerikansk rapper og skuespiller

Se også 
 50. breddegrad
 50. længdegrad
Vilhelm af Hohenzollern

Fyrst Vilhelm af Hohenzollern () (7. marts 1864 –
22. oktober 1927) var en tysk fyrste, der var mediatiseret fyrste af det lille fyrstendømme Hohenzollern i Sydtyskland fra 1905 til 1918 og familieoverhoved for den schwabiske linje af Huset Hohenzollern fra 1905 til 1927.

Forfædre 

Vilhelm af Hohenzollern blev født den 7. marts 1864 på Schloss Benrath nær Düsseldorf som den ældste søn af daværende Arveprins Leopold af Hohenzollern, der var spansk tronprætendent i 1869–1870, i hans ægteskab med Infantinde Antonia af Portugal.

Han var sønnesøn af den preussiske ministerpræsident Fyrst Karl Anton af Hohenzollern og Josephine af Baden. Desuden var han dattersøn af Ferdinand 2. af Portugal og Maria 2. af Portugal.

Vilhelm af Hohenzollern var oldesøn af storhertug Karl af Baden, storhertuginde Stéphanie de Beauharnais, kejser Pedro 1. af Brasilien og den brasilianske kejserinde Maria Leopoldina af Østrig. 

Han var tipoldesøn af arveprins Karl Ludvig af Baden, Hertug Franz Friedrich af Sachsen-Coburg-Saalfeld, Johan 6. af Portugal, Carlota Joaquina af Spanien og kejser Frans 2. af det tysk-romerske rige.

Efterkommere 

Vilhelm af Hohenzollern fik tre børn. Datteren Augusta Viktoria af Hohenzollern giftede sig med eks-konge Emanuel 2. af Portugal. 

Hans ældste søn blev far til Prins Johann Georg af Hohenzollern-Sigmaringen (1932–2016), som blev gift med Prinsesse Birgitta af Sverige og Hohenzollern. Prinsesse Birgitta er søster til kong Carl 16. Gustav af Sverige.

Rumænske slægtninge 
Vilhelm af Hohenzollerns farbror Karl blev Rumæniens første konge. Hans lillebror Ferdinand blev landets anden konge i 1914.

Kilder 

Fyrster af Hohenzollern
Huset Hohenzollern
Generaler fra Preussen
Politikere fra Preussen
Medlemmer af Preussens herrehus
Personer fra Düsseldorf
Knud Brockenhuus-Schack (1823-1892)

Knud Bille Ludvig Anthon greve Brockenhuus-Schack (født 11. november 1823 på Giesegård, død 2. februar 1892 sammesteds) var en dansk stamhusbesidder, far til Adolph, Frands, Ludvig og Aage Brockenhuus-Schack.

Biografi 
Han var søn af greve Henrik Adolph Brockenhuus-Schack og Margrethe von der Maase og arvede i 1847 Stamhuset Giesegaard samt fideikommisgodserne Gram og Nybøl i Sønderjylland. Han blev 1850 kammerherre og 18. december 1872 Ridder af Dannebrog.

I 1871 lod han en ny hovedbygning opføre på Spanager. Han donerede i 1888 en disk med initialer til Nørre Dalby Kirke.

Han er begravet i Nordrup Kirkes kapel.

Ægteskab og børn 
Han ægtede 27. september 1850 i Vor Frue Kirke i København Helene Sophie Caroline Frederikke von Lowzow (født 25. maj 1832 i København, død 25. marts 1917), datter af justitiarius Frederik von Lowzow og Sophie Marie Charlotte von Blücher af Altona. Hans enke boede på Spanager til sin død i 1917.

Kilder 
Danmarks Adels Aarbog 1962

Knud 1
Grever fra Danmark
Godsejere fra Danmark
Kammerherrer fra Danmark
Riddere af Dannebrog
Danskere i 1800-tallet
Knud Brockenhuus-Schack

Knud Brockenhuus-Schack er navnet på flere personer:

 Knud Brockenhuus-Schack (1823-1892) – dansk greve, godsejer og kammerherre (Knud Bille Ludvig Anthon Brockenhuus-Schack)
 Knud Brockenhuus-Schack (1885-1949) – dansk greve, godsejer og hofjægermester (Knud Henrik Otto Brockenhuus-Schack)
Martinsbjerg

Martinsbjerg (tysk: Martinsberg) er navnet på en gade og et statistisk distrikt i det sydlige Flensborg i bydelen Sydstaden. Distriktet er beliggende syd for den indre by. Martinsbjerg gennemskæres af byens store indfaldsvej til Slesvig (Slesviggade≈Schleswiger Straße).

På et kort fra 1810 er området øst for Skæferhuset omtalt som Martinshøj, som var dengang en del af bymarken, som lå uden for Flensborgs byporte (som Røde Port). Stednavnet kan henvises til Martin Luther eller den syd for beliggende Martinstiftelse, men der er dog usikkered om stednavnets oprindelse. Martinstiftelsen blev grundlagt i 1847 på den sydlige bymark, som bolig og læreanstalt for omsorgssvigtede børn og unge. De nværende bygninger er fra omkring 1900. Fra slutningen af 1900-tallet blev området udbygget med flere etageboliger. I distriktet ligger også Flensborgs øl-bryggeri.

Noter 

Bydele i Flensborg